920.100

Lescha chantunala davart il guaud (LCG)

dals 11-06-2012 (versiun dals 01-01-2021)

Il cussegl grond dal chantun Grischun1),

sa basond sin l'art. 50 da la lescha federala davart il guaud2) e sin l'art. 31 al. 1 da la constituziun chantunala3), suenter avair gì invista da la missiva da la regenza dals 28 da favrer 20124),

concluda:

1. Disposiziuns generalas

Intent

Art.  1 1 Questa lescha ha l'intent:

a)

b)

c)

d)

e)

da mantegnair il guaud en moda qualitativa e quantitativa;

d'ademplir las funcziuns dal guaud;

da proteger il guaud sco biocenosa natirala;

da cultivar il guaud en moda persistenta;

da promover e da mantegnair l'economia forestala e l'economia da laina.

Noziun dal guaud

Art.  2 1 Per   ch'ina   populaziun   forestala   valia   sco   guaud,   ston   vegnir   ademplids   ils suandants criteris minimals:

a)

b)

c)

2 Populaziuns forestalas cun in'extensiun da passa 500 m² valan sco guaud, sch'ellas adempleschan ina funcziun da guaud.

extensiun sin ina surfatscha dad 800 m²;

ladezza minimala da 12 m;

vegliadetgna da 20 onns.

1) PCG 2011/2012, 1308 2) CS 921.0 3) DG 110.100 4) pagina 1639 * tabellas da las modificaziuns a la fin dal relasch

1

920.100

3 En   cas   che   populaziuns   forestalas   adempleschan   funcziuns   da   bainstar   e   da protecziun impurtantas, pon vegnir sutpassads ils criteris minimals da l'alinea 1.

4 Sco furmas spezialas dal guaud valan en spezial guauds da pastgira e selvas.

Procedura da protesta

Art.  3 1 Sche questa lescha na dispona betg autramain, valan per la procedura da protesta las disposiziuns da la procedura chantunala da recurs administrativ confurm al senn.

2 Tgi che na fa betg protesta, è exclus da l'ulteriura procedura.

2. Procedura da runcar e determinaziun dal guaud

2.1. PROCEDURA DA RUNCADA

Cumpetenza

Art.  4 1 L'autoritad   chantunala   cumpetenta   per   conceder   las   permissiuns   da   runcar   è   il departament.   Resalvadas   restan   disposiziuns   divergentas   da   cumpetenza   e   da procedura en auters relaschs giuridics chantunals.

Art.  5

Procedura 1. exposiziun publica

1 L'uffizi expona publicamain las dumondas da runcar durant 30 dis. L'exposiziun sto er avair lieu en las vischnancas pertutgadas.

2 L'exposiziun sto vegnir publitgada en l'organ da publicaziun uffizial dal chantun ed il medem mument en las vischnancas en la moda usitada là.

2. Protestas

Art.  6 1 Protestas ston vegnir inoltradas al departament entaifer il termin d'exposiziun, e quai en scrit e cun ina curta motivaziun.

2 Il dretg da far protesta ha, tgi ch'è tangà dal project da runcada e po far valair in interess   degn   da   vegnir   protegì   u   tgi   ch'è   autorisà   tenor   il   dretg   federal   da   far protesta. Il dretg da far protesta han er las vischnancas pertutgadas.

3 Davart   las   protestas   decida   l'autoritad   chantunala   cumpetenta   en   il   rom   da   la decisiun da runcada.

Cumpensaziun da la runcada

Art.  7 1 En il rom da la permissiun da runcar po l'autoritad chantunala cumpetenta ordinar ina garanzia per la cumpensaziun da la runcada.

2

920.100

Gulivaziun

Art.  8 1 Avantatgs che resultan tras permissiuns da runcar ston vegnir indemnisads tras las persunas favurisadas. Els correspundan a 50 pertschient da la differenza da valur dal bain immobigliar avant e suenter la runcada. Ils pajaments da gulivaziun vegnan pretendids ed incassads dal chantun.

2 Ils   pajaments   da   gulivaziun   vegnan   attribuids   ad   in   fond   da   cumpensaziun   per runcadas.   Quests   meds   finanzials   ston   vegnir   duvrads   a   favur   da   mesiras   per   il mantegniment dal guaud.

Ulteriuras regulaziuns

Art.  9 1 La regenza regla ils detagls da la procedura da runcada e relascha las disposiziuns necessarias   davart   la   cumpensaziun   da   la   runcada   e   davart   ils   pajaments   da gulivaziun.

2.2. DETERMINAZIUN DAL GUAUD

Determinaziun dal guaud en il cas singul

Art.  10 1 Tgi   che   cumprova   in   interess   degn   da   vegnir   protegì,   po   inoltrar   al   servetsch forestal chantunal ina dumonda da determinaziun dal guaud.

2 La determinaziun dal guaud sa referescha a quella surfatscha, da la quala il caracter forestal è dispitaivel.

3 Tgi ch'è tangà da la determinaziun dal guaud e po avair in interess degn da vegnir protegì   vi   da   la   decisiun   davart   la   determinaziun   dal   guaud,   sto   vegnir   tadlà ordavant.

4 La procedura per la determinaziun dal guaud vegn terminada tras ina disposiziun dal departament. Questa decisiun sto vegnir communitgada a las petentas ed als petents,   a   las   ulteriuras   persunas   pertutgadas,   a   la   vischnanca   sco   er   ad   autras persunas che han il dretg da far recurs tenor il dretg federal.

Art.  11

Determinaziun dal guaud en il rom da la planisaziun d'utilisaziun 1. obligaziun da determinaziun

1 Cun relaschar e cun reveder plans d'utilisaziun tenor il dretg da la planisaziun dal territori vegn la cunfinaziun dal guaud e da las zonas d'utilisaziun fatga a norma dal dretg federal.

2 Ils plans d'utilisaziun cun las surfatschas da guaud e cun ils cunfins dal guaud inscrits ston vegnir exponids publicamain e rendids enconuschents a norma da la legislaziun chantunala davart la planisaziun dal territori.

3

920.100

2. Protestas

Art.  12 1 Protestas cunter determinaziuns dal guaud ston vegnir inoltradas al departament entaifer il termin d'exposiziun, e quai en scrit e cun ina curta motivaziun.

2 Il dretg da far protesta ha, tgi ch'è tangà da la determinaziun dal guaud e po far valair in interess degn da vegnir protegì u tgi ch'è autorisà tenor il dretg federal da far protesta. Il dretg da far protesta han er las vischnancas pertutgadas.

3 Il departament tracta ils recurs e decida davart la determinaziun dal guaud.

3. cunfinaziun tranter guaud e zonas d'utilisaziun

Art.  13 1 Ils   cunfins   dal   guaud   ch'èn   vegnids   determinads   cun   vigur   legala   ston   vegnir inscrits en ils plans d'utilisaziun da las vischnancas.

2 Novas populaziuns forestalas ordaifer quests cunfins dal guaud na valan betg sco guaud.

Ulteriuras regulaziuns

Art.  14 1 La regenza regla ils detagls da la procedura per la determinaziun dal guaud.

2 Cumpetent per la determinaziun dal guaud è il departament.

3. Edifizis e stabiliments forestals

Art.  15

Procedura ordinaria 1. approvaziun dal project

1 Per   edifizis   e   per   stabiliments   forestals   dovri   ina   procedura   d'approvaziun   dal project.   Cumpetenta   per   l'approvaziun   è   la   regenza,   che   decida   en   la   medema procedura er davart la contribuziun chantunala.

2 Per ils edifizis e per ils stabiliments cumpigliads da la procedura ha l'approvaziun dal project l'effect d'ina planisaziun d'utilisaziun e d'ina permissiun da construcziun.

En cas da vias da guaud e da rempars vala quest effect er per las parts ch'èn situadas ordaifer l'areal da guaud.

2. exposiziun publica

Art.  16 1 L'uffizi   expona   publicamain   durant   30   dis   ils   projects   d'exposiziun   sco   er   las dumondas per ulteriuras permissiuns che dovran ina coordinaziun. L'exposiziun sto er avair lieu en la vischnanca pertutgada.

2 L'exposiziun sto vegnir publitgada en l'organ da publicaziun uffizial dal chantun ed il medem mument en las vischnancas en la moda usitada là.

4

920.100

3. restricziun dal dretg da disponer ed obligaziun d'annunzia

Art.  17 1 A partir dal di da la publicaziun uffiziala da la cundiziun dovri ina permissiun supplementara dal departament per projects da construcziun che sa chattan entaifer il territori cumpiglià dal project forestal. En connex cun la procedura simplifitgada tenor   l'artitgel 22   è   questa   permissiun   supplementara   necessaria   a   partir   da   la communicaziun en scrit. Quella vegn concedida, sch'il project da construcziun n'ha naginas consequenzas engrevgiantas per l'acquist da terren u per la realisaziun dal project forestal.

2 Las vischnancas ston annunziar a l'uffizi immediatamain ed en scrit projects da construcziun correspundents.

4. protestas

Art.  18 1 Protestas ston vegnir inoltradas al departament entaifer il termin d'exposiziun da 30 dis, e quai en scrit e cun ina curta motivaziun.

2 Il dretg da far protesta ha, tgi ch'è tangà dal project d'exposiziun e po far valair in interess degn da vegnir protegì vi da l'aboliziun u vi da la midada da quel u tgi ch'è autorisà tenor il dretg federal da far protesta. Il dretg da far protesta han er las vischnancas pertutgadas.

3 I pon vegnir fatgas valair:

a)

objecziuns cunter il project d'exposiziun e cunter las dumondas per ulteriuras permissiuns ch'èn colliadas cun quel sco er cunter in'eventuala expropriaziun e cunter sia dimensiun;

dumondas d'indemnisaziun, en spezial pretensiuns per ils dretgs che vegnan fatgs   valair   ed   autras   pretensiuns   che   resultan   dal   dretg   chantunal d'expropriaziun.

b)

4 Dretgs che n'èn betg enumerads en la tabella davart l'acquist dals dretgs e che vegnan pertutgads dal project pon vegnir annunziads fin a la fin da la tractativa da reconciliaziun en il plan per l'acquist da terren.

5. decisiun

Art.  19 1 La regenza decida en in conclus coordinà davart las protestas cunter il project e davart l'approvaziun dal project d'exposiziun.

2 Cun la decisiun d'approvaziun dal project conceda la regenza per regla er tut las ulteriuras permissiuns necessarias.

3 Approvaziuns da projects valan 5 onns ed èn liantas per mintgina e per mintgin.

6. dretg d'expropriaziun ed indemnisaziun

Art.  20 1 Cun   l'approvaziun   dal   project   vala   il   dretg   d'expropriaziun   sco   concedì.   Las dumondas   d'indemnisaziun   vegnan   rectifitgadas   en   la   procedura   per   l'acquist   da terren tenor las disposiziuns dal dretg chantunal d'expropriaziun.

5

920.100

2 Ils dretgs reals vi da bains immobigliars ch'i dovra per construir e per mantegnair ils edifizis ed ils stabiliments forestals sco er ulteriurs dretgs vegnan indemnisads da las   proprietarias   e   dals   proprietaris   da   las   ovras   tenor   las   disposiziuns   dal   dretg chantunal d'expropriaziun.

7. midadas da project

Art.  21 1 Sch'igl è necessari da far midadas essenzialas vi dal project suenter la decisiun d'approvaziun, sto vegnir fatga ina nova exposiziun, nun ch'i sajan avant maun las premissas da la procedura simplifitgada tenor l'artitgel 22.

Procedura simplifitgada

Art.  22 1 En cas da projects u da midadas da project che sa restrenschan ad in tschert territori poi   vegnir   desistì   d'ina   exposiziun   publica,   sche   paucas   proprietarias   e   paucs proprietaris da bains immobigliars ch'èn cleramain determinabels èn pertutgads, sche nagins interess da terzas persunas degns da vegnir protegids n'èn tangads e sch'i na resultan naginas consequenzas considerablas per il territori e per l'ambient.

2 En tals cas communitgescha l'uffizi – en enclegientscha cun las vischnancas – en scrit il project u las midadas dal project a las proprietarias ed als proprietaris dals bains immobigliars, a terzas persunas pertutgadas sco er ad organisaziuns che han il dretg   da   far   recurs.   Entaifer   30   dis   pon   quellas   e   quels   prender   invista   dals documents dal project e far protesta.

3 Per la procedura da protesta e per l'approvaziun dal project valan las disposiziuns da la procedura ordinaria confurm al senn.

Mantegniment

Art.  23 1 Il   mantegniment   ordinari   d'edifizis   e   da   stabiliments   forestals   è   chaussa   da   las proprietarias e dals proprietaris da las ovras.

2 L'uffizi regla la controlla ed il mantegniment da las ovras.

3 Per renovaziuns e per reparaturas d'ovras existentas na dovri betg ina procedura d'approvaziun dal project.

Mesiras immediatas

Art.  24 1 Las vischnancas èn autorisadas da prender mesiras immediatas. Questas mesiras ston   vegnir   exequidas   en   enclegientscha   cun   l'uffizi,   uschenavant   che   l'urgenza permetta quai.

2 Las mesiras immediatas cuntegnan tut las mesiras urgentas per cumbatter in donn directamain smanatschant u creschent en cas d'eveniments da la natira. Da quai fan part en spezial mesiras da segirezza e rumidas en cas da lavinas, da bovas e d'auas grondas.

3 Eventualas permissiuns necessarias pon vegnir dumandadas posteriuramain.

6

920.100

Ulteriuras regulaziuns

Art.  25 1 La regenza designescha ils edifizis ed ils stabiliments forestals e regla ils detagls da la procedura d'approvaziun dal project.

2 Sin dumonda da la petenta u dal petent po il chantun surpigliar la direcziun dal project per edifizis e per stabiliments forestals. *

4. Guaud e planisaziun dal territori

Edifizis e stabiliments pitschens forestals

Art.  26 1 Edifizis   e   stabiliments   pitschens   forestals   en   il   guaud   vegnan   permess   da   la vischnanca. L'uffizi sto vegnir consultà ordavant.

Edifizis e stabiliments betg forestals

Art.  27 1 Per edifizis e per stabiliments betg forestals en il guaud dovri ina permissiun da runcar.

2 Per edifizis e per stabiliments betg forestals en il guaud scroda da la permissiun da runcar. Permissiuns EOZ premettan il consentiment da l'uffizi.

Cumissiuns da privel *

Art.  28 1 La   Regenza   nominescha   trais   Cumissiuns   da   privel.   Ella   determinescha l'attribuziun territoriala. * 2 Las Cumissiuns da privel giuditgeschan ils territoris periclitads tras privels da la natira e registreschan il giudicament sin in plan. * 3 Il plan da la Cumissiun da privel è liant per las autoritads. El sto vegnir transferì da las vischnancas bainbaud en l'urden fundamental. *

Art.  29

Distanza dal guaud 1. princip

1 La distanza minimala d'edifizis e da stabiliments importa 10 meters visavi il guaud aut e 5 meters visavi il guaud bass.

2. excepziuns

Art.  30 1 Sin basa da novas lingias da construcziun u da novas lingias da furmaziun per construir pon las vischnancas prevair en cas excepziunals distanzas dal guaud pli pitschnas. Questas distanzas ston vegnir determinadas en la planisaziun d'utilisaziun.

2 Edifizis e stabiliments existents en il sectur da la distanza dal guaud pon vegnir auzads,   engrondids,   provedids   cun   construcziuns   annexas   u   reconstruids   en   il medem lieu suenter ina destrucziun u suenter ina demoliziun, sche la distanza dal guaud na vegn betg reducida tras quai e sche quai è admissibel a norma dal dretg da construcziun e da planisaziun.

7

920.100

3 Per edifizis e per stabiliments sutterrans, per edifizis pitschens, per pitgas d'auta tensiun e per chaussas sumegliantas pon las autoritads cumpetentas dar permissiuns excepziunalas   en   il   rom   da   la   procedura   directiva.   L'uffizi   sto   vegnir   consultà ordavant.

5. Privels da la natira e protecziun dal guaud *

5.1. PROTECZIUN CUNTER PRIVELS DA LA NATIRA E CUNTER INCENDIS DA GUAUD *

Management integral da las ristgas en cas da privels da la natira *

Art.  31 1 La protecziun cunter privels da la natira è chaussa da las vischnancas, nun che questa lescha decleria il chantun sco cumpetent per quai. * 2 … * 3 Il chantun elavura las basas per giuditgar la periclitaziun e las ristgas potenzialas tras privels da la natira. El valitescha las ristgas a maun da matrizas da finamiras da protecziun e mussa las mesiras pussaivlas. *

Art.  31a *

Il chantun sco patrun da construcziun ad interim en cas da mesiras da protecziun

1 En   cas   spezials   po   il   chantun   –   per   proteger   cunter   privels   da   la   natira   e   sin dumonda   da   la   vischnanca   –   esser   ad   interim   patrun   da   construcziun   durant   la planisaziun e la realisaziun da las mesiras da protecziun.

2 Il chantun e la vischnanca reglan ils detagls en in contract.

Privel d'incendis da guaud e da cultira

Art.  31b * 1 En cas d'in privel d'incendi da guaud e da cultira pli grond èsi scumandà da far fieu ordaifer la zona d'abitadi. Il chantun communitgescha la situaziun da privel a la publicitad en furma adequata.

2 Las vischnancas pon disponer excepziuns dal scumond da far fieu per fuclars segirs ordaifer il guaud.

5.2. PROTECZIUN DAL GUAUD *

Prevenziun e reparaziun da donns da guaud

Art.  31c * 1 Las possessuras ed ils possessurs da bostgs, da chaglias, d'ulteriuras plantas, da culturas,   da   material   vegetal,   da   meds   da   producziun   e   d'objects   ch'èn   infectads d'organissems nuschaivels, che pudessan esser infectads u ch'èn sezs organissems nuschaivels, èn obligads d'impedir e da reparar donns da guaud.

8

920.100

2 Il chantun ordinescha las mesiras necessarias per impedir e per reparar donns e surveglia l'execuziun da questas mesiras. Sch'i vegn tralaschà da prender las mesiras, po el ordinar l'execuziun d'uffizi tras terzas persunas a quint da las parts obligadas.

Utilisaziuns dischavantagiusas

Art.  32 1 Utilisaziuns   che   restrenschan   la   funcziun   u   la   cultivaziun   dal   guaud   n'èn   betg admissiblas. Dretgs d'utilisaziun dischavantagius existents ston vegnir substituids. Il departament permetta excepziuns.

Accessibladad

Art.  33 1 Il   guaud   è   da   princip   accessibel   a   la   publicitad.   En   cas   d'interess   publics predominants pon las vischnancas relaschar restricziuns.

2 Occurrenzas grondas en il guaud dastgan vegnir realisadas mo cun ina permissiun da las vischnancas cumpetentas.

Traffic motorisà

Art.  34 1 En il guaud e sin las vias da guaud dastgi vegnir charrà cun vehichels a motor mo per intents forestals.

2 Senza   permissiun   dastgi   vegnir   charrà   sin   las   vias   da   guaud   en   il   rom   da   la legislaziun federala, per intents agriculs sco er per ademplir incumbensas publicas.

3 Las   vischnancas   pon   permetter   ulteriuras   excepziuns   e   suttametter   quellas   ad in'obligaziun da dumandar ina permissiun.

4 L'execuziun da questa disposiziun è chaussa da las vischnancas.

Ulteriuras regulaziuns

Art.  35 1 La regenza relascha las disposiziuns necessarias per realisar occurrenzas grondas en il guaud e regla ils ulteriurs detagls per la protecziun dal guaud.

6. Planisaziun forestala e cultivaziun dal guaud

6.1. PLANISAZIUN FORESTALA

Princip

Art.  36 1 Decisiva per la cultivaziun dal guaud è la planisaziun forestala.

2 Objects da la planisaziun forestala èn il plan per il svilup dal guaud ed il plan da manaschi.

3 La regenza regla ils detagls da la planisaziun forestala.

9

920.100

Art.  37

Plan per il svilup dal guaud 1. object ed effect giuridic

1 Il   plan   per   il   svilup   dal   guaud   regla   la   cultivaziun   dal   guaud   en   moda intermanaschiala e per l'entira surfatscha.

2 El cuntegna almain in'analisa dal stadi dal guaud, las finamiras da las funcziuns dal guaud a lunga vista sco er las mesiras generalas da gener selvicultural, tecnic ed infrastructural. El sto er resguardar las relaziuns dal lieu ed ils privels da la natira.

3 Il plan per il svilup dal guaud sto vegnir acceptà da las vischnancas pertutgadas ed approvà da la regenza. El è liant per las autoritads.

2. exposiziun publica

Art.  38 1 Il plan per il svilup dal guaud vegn exponì publicamain durant 30 dis tar l'uffizi ed en las vischnancas pertutgadas. La publicaziun da l'exposiziun ha lieu en l'organ da publicaziun uffizial dal chantun.

2 Entaifer il termin d'exposiziun po mintgina u mintgin far propostas ed objecziuns.

Davart quellas decida la regenza en il rom da l'approvaziun dal plan per il svilup dal guaud.

Plan da manaschi

Art.  39 1 Il plan da manaschi regla la cultivaziun dal guaud tras ils manaschis forestals. El sto vegnir stabilì da tut las proprietarias e da tut ils proprietaris da guaud cun ina surfatscha da passa 40 hectaras.

2 Il plan da manaschi cuntegna almain in'analisa dal stadi dal guaud e dal svilup dal guaud sin plaun dal manaschi sco er las finamiras correspundentas per las mesiras selviculturalas e per l'utilisaziun da la laina. El regla la controlla dal success.

3 Il plan da manaschi sto vegnir approvà da l'uffizi.

6.2. CULTIVAZIUN DAL GUAUD

Art.  40

Cultivaziun 1. princips

1 La cultivaziun dal guaud sto resguardar adequatamain las pretensiuns da l'effect da protecziun, da l'utilisaziun da la laina e dal bainstar.

2 Sche   la   funcziun   da   protecziun   pretenda   quai,   garantescha   il   chantun   la   tgira minimala dal guaud.

2. diever da la laina e material da reproducziun forestala

Art.  41 1 La basa per duvrar la laina è il plan da manaschi.

2 Per duvrar la laina e per far intervenziuns da tgira en il guaud dovri ina permissiun dal servetsch forestal.

10

920.100

3 En   il   guaud   privat   dastgan   las   proprietarias   ed   ils   proprietaris   duvrar   senza permissiun da l'uffizi forestal fin a 3 meters cubics laina per onn e per hectara per l'agen diever, sch'ellas ed els na dumondan naginas contribuziuns. Il diever pretenda ordavant in'enclegientscha cun l'uffizi forestal da revier.

4 Il chantun po manar curtins forestals ed indrizs per gudagnar semenza.

3. ulteriuras regulaziuns

Art.  42 1 La regenza regla ils detagls da la cultivaziun dal guaud. En spezial designescha ella las   excepziuns   dal   scumond   da   tagls   cumplets   e   relascha   las   disposiziuns   ch'èn necessarias per restabilir terren niv sco er per prevegnir e per eliminar donns vi dal guaud.

Reservats da guaud

Art.  43 1 Per observar il svilup natiral dal guaud sco er per mantegnair la diversitad da las spezias   da   la   fauna   e   da   la   flora   e   furmas   d'utilisaziun   spezialas   pon   vegnir determinads reservats da guaud.

2 Reservats da guaud ston vegnir approvads da las proprietarias e dals proprietaris da guaud.

3 Per   garantir   las   contribuziuns   e   per   concluder   ils   contracts   correspundents   è cumpetent il departament.

Alienaziun e partiziun

Art.  44 1 L'alienaziun da guaud ch'è en proprietad da vischnancas e da corporaziuns da dretg public sco er la partiziun da guaud vegnan approvadas dal departament.

2 Guauds privats cun ina surfatscha totala da main che 2 hectaras na dastgan per regla betg vegnir partids. Davart excepziuns motivadas decida il departament.

7. Mesiras da promoziun

7.1. MESIRAS DA PROMOZIUN GENERALAS

Scolaziun e cussegliaziun

Art.  45 1 L'uffizi   promova,   surveglia   e   coordinescha   la   scolaziun   e   la   furmaziun supplementara   dal   persunal   forestal.   Il   chantun   surpiglia   maximalmain   50 pertschient dals custs renconuschids.

2 Il chantun po sa participar a lieus da scolaziun dal persunal forestal e sustegnair quels cun meds finanzials.

3 El procura per la cussegliaziun gratuita da las proprietarias e dals proprietaris da guaud.

11

920.100

Retschertgas scientificas

Art.  46 1 Per retschertgas scientificas en il sectur da l'economia forestala e da l'economia da laina   sco   er   per   la   registraziun   da   datas   davart   il   guaud   po   il   chantun   pajar contribuziuns.

Transferiment d'incumbensas ad uniuns

Art.  47 1 Il chantun po surdar ad associaziuns chantunalas e regiunalas incumbensas che servan a la cultivaziun dal guaud ed a l'utilisaziun da la laina.

2 La premissa per conceder contribuziuns chantunalas è la conclusiun d'ina cunvegna da prestaziun.

7.2. CONTRIBUZIUNS CHANTUNALAS

Art.  48

Mesiras da promoziun 1. princip

1 A norma dal dretg federal po il chantun conceder contribuziuns per mesiras da promoziun en ils secturs da la protecziun cunter privels da la natira, dal guaud da protecziun, da la diversitad biologica dal guaud e da la cultivaziun dal guaud.

2. import e garanzia da las contribuziuns

Art.  49 1 Per mesiras da protecziun cunter privels da la natira e per l'adempliment da las funcziuns dal guaud da protecziun paja il chantun contribuziuns da maximalmain 80 pertschient dals custs renconuschids.

2 Per mesiras per mantegnair e per meglierar la diversitad biologica en il guaud sco er   per   mesiras   per   meglierar   la   rentabilitad   da   la   cultivaziun   dal   guaud   paja   il chantun contribuziuns da maximalmain 70 pertschient dals custs renconuschids.

3 En cas extraordinaris cun in interess chantunal predominant pon las contribuziuns vegnir auzadas fin a 100 pertschient dals custs renconuschids.

4 Las contribuziuns vegnan garantidas en il rom da projects forestals u sin basa da cunvegnas da prestaziun.

Contribuziuns per cultivar il guaud d'utilisaziun

Art.  50 1 Il   chantun   po   pajar   contribuziuns   per   la   tgira   dal   guaud   giuven,   per   la determinaziun dal guaud e da la pastgira, per l'avertura dal guaud sco er per las ulteriuras mesiras ch'èn previsas en ils plans per il svilup dal guaud.

2 La contribuziun dal chantun vegn fixada en spezial tenor l'impurtanza e tenor la rentabilitad   dal   project.   Ella   importa   maximalmain   50   pertschient   dals   custs renconuschids.

12

920.100

Contribuziuns per prevegnir e per reparar donns dal guaud

Art.  51 1 Il dretg da survegnir contribuziuns han en spezial mesiras per survegliar il guaud sco er per prevegnir e per eliminar donns dal guaud extraordinaris tras fieu, tras malsognas, tras parasits, tras substanzas nuschaivlas e tras eveniments da la natira che pericliteschan il mantegniment dal guaud.

2 En cas da guauds cun ina funcziun da protecziun u cun ina diversitad biologica pregnanta   po   il   chantun   pajar   contribuziuns   a   la   prevenziun   cunter   donns   da selvaschina en il rom da concepts correspundents.

3 Las contribuziuns importan maximalmain 80 pertschient dals custs renconuschids.

Planisaziun forestala

Art.  52 1 Ils   custs   per   elavurar   ils   plans   per   il   svilup   dal   guaud   vegnan   surpigliads   dal chantun.

2 Cun   far   il   plan   da   manaschi   surpiglia   il   chantun   ils   custs   che   resultan   per   la registraziun da la basa tar ils guauds che han ina funcziun da protecziun e ch'èn d'ina impurtanza   ecologica   impurtanta.   Ils   ulteriurs   custs   van   sin   donn   e   cust   da   las proprietarias e dals proprietaris da guaud.

Credits d'investiziun

Art.  53 1 Per   conceder   credits   d'investiziun   è   cumpetent   l'uffizi.   Quests   credits   vegnan pajads a norma da la legislaziun forestala federala.

8. Organisaziun forestala

Art.  54 1 La scheffa u il schef da l'uffizi maina e surveglia il servetsch forestal chantunal.

Servetsch forestal chantunal

Reviers forestals ed instituziuns responsablas per il revier

Art.  55 1 Las surfatschas da guaud vegnan divididas en reviers forestals cun ina instituziun responsabla per il revier.

2 La regenza approvescha la divisiun en reviers, resguardond las relaziuns regiunalas e las incumbensas che ston vegnir ademplidas. Las proprietarias ed ils proprietaris da guaud ston vegnir tadlads ordavant.

3 L'instituziun responsabla per il revier procura per in'organisaziun cunvegnenta dal revier forestal. Ses statuts ston vegnir approvads da l'uffizi.

4 A la direcziun da reviers forestals dastgan vegnir admessas mo persunas cun ina scolaziun forestala superiura. Tecnicamain e professiunalmain èn ellas suttamessas a l'uffizi.

13

920.100

Art.  56

Transferiment d'incumbensas suveranas 1. princip

1 A   las   instituziuns   responsablas   per   ils   reviers   vegnan   transferidas   incumbensas suveranas da surveglianza, da controlla e d'execuziun. Questas incumbensas vegnan indemnisadas en il rom da cunvegnas da prestaziun.

2 Per   garantir   l'indemnisaziun   e   per   concluder   las   cunvegnas   da   prestaziun   è cumpetent il departament. Quel po surdar questas cumpetenzas dal tuttafatg u per part a l'uffizi.

3 Las vischnancas pon relaschar urdens forestals. Quels ston vegnir approvads da l'uffizi.

2. indemnisaziun

Art.  57 1 Decisivs per calcular la contribuziun chantunala èn ils custs da las instituziuns responsablas per ils reviers.

2 La   contribuziun   chantunala   per   las   incumbensas   suveranas   da   surveglianza,   da controlla   e   d'execuziun   èn   structuradas   en   ina   contribuziun   da   basa   che indemnisescha a norma da la surfatscha dal guaud ina part dals custs fundamentals, ed en ina indemnisaziun tenor prestaziun per las mesiras da tgira dal guaud che las instituziuns responsablas per ils reviers furneschan effectivamain tenor ina cunvegna da prestaziun.

3 Sch'i vegnan furnidas ulteriuras prestaziuns per incarica u en enclegientscha cun l'uffizi,   ston   quellas   vegnir   indemnisadas   separadamain.   Quai   èn   particularmain prestaziuns en il sectur dals privels da la natira.

3. adempliment manglus ed execuziun d'uffizi

Art.  58 1 Sch'ina instituziun responsabla per il revier n'ademplescha betg sias obligaziuns, vegnan reducidas u stritgadas las contribuziuns. En cas grevs po vegnir pronunziada in'execuziun d'uffizi.

2 L'execuziun d'uffizi vegn realisada tras l'uffizi u tras ina persuna incumbensada da l'uffizi. Ils custs vegnan adossads a l'instituziun responsabla per il revier negligenta.

Cuminanzas da cultivaziun

Art.  59 1 Il chantun sustegna la fundaziun da cuminanzas da cultivaziun sco er mesiras per meglierar las cundiziuns da cultivaziun; per quest intent po el pajar contribuziuns.

2 L'import da la contribuziun sa drizza tenor la rentabilitad e tenor l'efficacitad da las mesiras.

14

920.100

9. Procedura penala

Disposiziuns penalas

Art.  60 1 Tgi che cuntrafa sapientivamain u per negligientscha a questa lescha u a relaschs ed a disposiziuns che sa basan sin quella, vegn chastià cun ina multa fin 40  000 francs, sch'il surpassament na vegn betg gia chastià tenor il dretg federal. L'emprova e la cumplicitad èn chastiablas.

2 En cas levs poi vegnir desistì d'in chasti.

3 Relaziuns da substituziun vegnan giuditgadas tenor l'artitgel 29 dal cudesch penal svizzer.   Per   multas   e   per   custs   stat   buna   solidaricamain   la   persuna   giuridica,   la societad u la collectivitad da persunas.

4 Las   vischnancas   pon   chastiar   cuntravenziuns   cunter   il   dretg   communal   sco surpassaments,   sche   quellas   n'èn   betg   gia   chastiablas   tenor   il   dretg   federal   u chantunal.

Autoritads penalas

Art.  61 1 Las   vischnancas   èn   cumpetentas   per   incassar   multas   disciplinaras   tenor   la legislaziun federala davart las multas disciplinaras5). * 1bis La procedura sa drizza tenor la lescha federala davart las multas disciplinaras6). * 2 La persecuziun ed il giudicament da las ulteriuras cuntravenziuns cunter il dretg forestal èn chaussa da las autoritads penalas ordinarias.

Restabiliment ed execuziun d'uffizi

Art.  62 1 Il departament po ordinar ch'il stadi legal vegnia restabilì.

2 En cas d'omissiun ha lieu in'execuziun d'uffizi sin donn e cust da las persunas che fissan obligadas da restabilir il stadi legal.

10. Disposiziuns finalas

Art.  63 1 La lescha chantunala davart il guaud dals 25 da zercladur 1995 vegn abolida.

Aboliziun dal dretg vertent

Disposiziun transitorica

Art.  64 1 Per plans d'utilisaziun ch'èn anc vegnids relaschads u revedids senza cunfinar il guaud   e   las   zonas   da   construcziun   tenor   l'artitgel   11,   vala   vinavant   la   noziun dinamica dal guaud. En quest cas vegn il guaud determinà avant la realisaziun da projects da construcziun concrets.

5) CS 741.03; 741.031 6) CS 741.03

15

920.100

Art.  65

Midada dal dretg vertent7)

Entrada en vigur

Art.  66 1 Questa lescha è suttamessa al referendum facultativ8).

2 La regenza fixescha il termin da l'entrada en vigur da questa lescha9).

7) Las midadas dal dretg vertent na vegnan betg inditgadas.

8)

Il termin da referendum è scadì ils 19 da settember 2012. Entaifer quest termin n'èn vegnids inoltrads nagins referendums.

9) mess en vigur cun CR dals 6 da november 202 per il 1. da schaner 2013

16

920.100

Tabella da las modificaziuns - tenor conclus

Conclus 11-06-2012 31-08-2018 31-08-2018 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020

Entrada en vigur 01-01-2013 01-01-2020 01-01-2020 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021

Element relasch Art. 61 al. 1 Art. 61 al. 1bis Art. 25 al. 2 Art. 28 Art. 28 al. 1 Art. 28 al. 2 Art. 28 al. 3 Titel 5.

Titel 5.1.

Art. 31 Art. 31 al. 1 Art. 31 al. 2 Art. 31 al. 3 Art. 31a Art. 31b Titel 5.2.

Art. 31c

Modificaziun emprima versiun midada integraziun integraziun midada dal titel midada midada midada midada integraziun midada dal titel midada aboliziun integraziun integraziun integraziun integraziun integraziun

Publicaziun en la CUL - 2019-029 2019-029 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071

17

920.100

Tabella da las modificaziuns - tenor element

Element relasch Art. 25 al. 2 Art. 28 Art. 28 al. 1 Art. 28 al. 2 Art. 28 al. 3 Titel 5.

Titel 5.1.

Art. 31 Art. 31 al. 1 Art. 31 al. 2 Art. 31 al. 3 Art. 31a Art. 31b Titel 5.2.

Art. 31c Art. 61 al. 1 Art. 61 al. 1bis

Conclus 11-06-2012 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 18-06-2020 31-08-2018 31-08-2018

Entrada en vigur 01-01-2013 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2020 01-01-2020

Modificaziun emprima versiun integraziun midada dal titel midada midada midada midada integraziun midada dal titel midada aboliziun integraziun integraziun integraziun integraziun integraziun midada integraziun

Publicaziun en la CUL - 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2020-071 2019-029 2019-029

18